เจอผลซิฟิสลิส 1:128 มันเยอะมากค่ะ แนะนำให้เจาะไขสันหลัง อยากทราบว่าที่ประกันสังคมเสียค่าบริการไหมค่ะ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินโดยการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาในกรณีนี้อาจจะได้ยารักษาซิฟิลิซไปแล้ว แต่ไม่ตอบสนองต่อยา หรืออาจมีการตรวจร่างกายใดๆที่บ่งบอกว่าซิฟิลิซอาจเข้าไปสู่ระบบประสาทแล้ว จึงต้องมีการเจาะน้ำไขสันหลังร่วมด้วยโดยการเจาะน้ำไขสันหลังในกรณีนี้ที่มีข้อบ่งชี้ทางการแพทย์ ค่าใช้จ่ายน่าจะถูกครอบคลุมด้วยสิทธิ์การรักษาที่มีอยู่ แนะนำสอบถามทางรพ.ที่มีสิทธิ์โดยตรงอีกครั้งค่ะ